Titjira bejn Los Angeles u Manila fil-Filippini kellha ddur lura eżattament wara t-tluq, hekk kif il-magni tal-ajruplan ħadu n-nar. L-ajruplan tat-tip Boeing 777, li kien qed iġorr 365 passiġġier, telaq mill-Ajruport ta’ Los Angeles, iżda mat-tluq, waqt li kien għadu tiela’, inqalgħu kumplikazzjonijiet fil-magna tal-lemin tiegħu. Il-bdoti ndunaw b’dak li seħħ, fejn dawwru l-ajruplan, u għamlu inżul ta’ emerġenza fl-istess ajruport. It-titjira kienet qed tiġi operata mill-linja tal-ajru tal-Filippina, ‘Philippines Airlines’. Ħadd ma weġġa’ kawża ta’ dan l-inċident.